“Die name van ’n klomp myne wat ernstige omgewingsoortredings begaan het en jare sonder ’n waterlisensie gemyn het, het skielik van die lys verdwyn. Is hul sondes nou vergewe?”
JOHANNESBURG. – Die Federasie vir ’n Volhoubare Omgewing (FVO) het ’n beroep op die Menseregtekommissie (MRK) gedoen om dringend met ’n ondersoek te begin na die knaende watertekorte waarmee gemeenskappe buite Brits en by Pilanesberg in Noordwes al maande lank worstel.